32. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 7929 της 24/25 Ιαν. 1977 (ΦΕΚ Β΄ 39) Περί ισοτιμίας πτυχίων Ραδιομηχανικών και ιδιωτικών τεχνικών Σχολών. Έχοντες υπ’ όψει: Το άρθρον 4 του Ν.Δ. 4564/1966, την υπ’ αριθ. 20517 /Α69/1966 απόφασιν του Υπουργού Εθνικής Παιδείας και Θρησκευμάτων, την υπ’ αριθ. 29143/Α91/23.2.1967 (ΦΕΚ 169 τ. Β΄) ομοίαν περί ισοτιμίας πτυχίων Ραδιοηλεκτρολόγων προς τοιαύτα Α.Σ.Η. ως και την υπ’ αριθ. 1/1977 πράξιν του Συμβουλίου Επαγγελματικής Εκπαιδεύσεως περί ισοτιμίας πτυχίων ή διπλωμάτων Σχολών Ραδιομηχανικών, αποφασίζομεν: Θεωρούμεν ότι τα εκδοθέντα πτυχία υπό των ειδικών εξεταστικών επιτροπών δια τους αποφοιτήσαντας εκ των αναγνωρισμένων Ιδιωτικών Τεχνικών Σχολών Ραδιομηχανικών, είναι ισότιμα και ισοδύναμα προς τα απονεμόμενα πτυχία εις τους αποφοίτους των Ανωτέρων Δημοσίων και Ιδιωτικών Τεχνικών Σχολών εφ’ όσον οι κάτοχοι πτυχίου ή διπλώματος είναι απόφοιτοι εξαταξίου Γυμνασίου και η συνολική μεταγυμνασιακή φοίτησις είναι τριετής. Η παρούσα δημοσιευθήτω δια της Εφημερίδος της Κυβερνήσεως. 